पाएं अपने शहर की ताज़ा ख़बरें और फ्री ई-पेपरडाउनलोड करें
कुम्हारी थाना अंतर्गत कंडरका गांव में शुक्रवार की सुबह सड़क हादसे में मां और उसके 2 माह के बेटे की मौत हो गई। दंपती इलाज कराने के लिए नारधा स्थित अस्पताल जा रहे थे। रास्ते मे पीछे से आ रहे ट्रक ने दंपत्ति की बाइक को ठोकर मार दी। इससे बाइक से उछल कर महिला और उसका बेटा गिर गया।
दुर्घटना में दोनों को गम्भीर चोटें आईं। घटना स्थल पर ही महिला की मौत हो गई। मृतका ग्राम कुगदा निवासी मोनीसा कौशल (28 वर्ष) बताई गई है। जबकि 2 माह से बच्चे को इलाज के लिए अहिरवारा स्थित अस्पताल ले जाया गया। जहां सुबह 10 बजे डॉक्टर ने बच्चे की भी मौत की पुष्टि कर दी। पुलिस ने एक्सीडेंट करने वाले अज्ञात ट्रक चालक के खिलाफ केस दर्ज कर लिया है। दोषी ट्रक चालक की तलाश की जा रही है। पुलिस को ट्रक के टोल बैरियर पर फुटेज मिले हैं।
बच्चे का इलाज कराने नारधा जा रहे थे पति-पत्नी
कुम्हारी पुलिस के मुताबिक सड़क दुर्घटना में कुगदा गांव निवासी 28 वर्षीय मोनीसा अपने कालीचरण और दो माह के बच्चे के साथ बाइक से इलाज के लिए जा रहा थी। तभी सुबह करीब साढ़े 9 बजे घटना स्थल पर पीछे से आ रहे ट्रक ने उन्हें ठोकर मार दी। करीब सादे 9 बजे की है। बाइक से कालीचरण अपनी पत्नी और बच्चे को लेकर नारधा जा रहा था। मामले में पुलिस आरोपी ट्रक चालक की तलाश कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn